CELEX: 62013TN0154
Language: da
Date: 2013-03-14 00:00:00
Title: Sag T-154/13: Sag anlagt den 14. marts 2013 — Jiangsu Jiasheng Photovoltaic Technology mod Kommissionen

27.4.2013   
            
            
               DA
            
            
               Den Europæiske Unions Tidende
            
            
               C 123/27
            
         Sag anlagt den 14. marts 2013 — Jiangsu Jiasheng Photovoltaic Technology mod Kommissionen
   (Sag T-154/13)
   2013/C 123/48
   Processprog: engelsk
   
      Parter
   
   
      Sagsøger: Jiangsu Jiasheng Photovoltaic Technology Co., Ltd (Yixing, Kina) (ved solicitor R. MacLean)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Søgsmålet antages til realitetsbehandling.
            
         
               —
            
            
               Kommissionens afgørelse som beskrevet i dens skrivelse af 3. januar 2013, hvorefter sagsøgerens anmodning om at opnå status som virksomhed, der opererer under markedsøkonomiske vilkår, ikke længere vil blive behandlet, annulleres.
            
         
               —
            
            
               Europa-Kommissionen og eventuelle intervenienter tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat to anbringender.
   
               1)
            
            
               Første anbringende, hvorefter den anfægtede afgørelse skal annulleres, idet Kommissionen har anlagt et åbenbart urigtigt skøn ved at tilsidesætte og undlade at overholde sagsøgerens ret til beskyttelse af den berettigede forventning og proportionalitetsprincippet og herved med urette har afsluttet sagsøgernes anmodning om at opnå status som virksomhed, der opererer på markedsøkonomiske vilkår, inden for rammerne af en antidumpingundersøgelse.
            
         
               2)
            
            
               Andet anbringende, hvorefter den anfægtede afgørelse skal annulleres, fordi Kommissionen har anlagt et åbenbart urigtigt skøn ved at tilsidesætte retssikkerhedsprincippet og princippet om forbuddet mod anvendelse af EU-retten med tilbagevirkende kraft ved med urette at afslutte sagsøgernes anmodning om at opnå status som virksomhed, der opererer på markedsøkonomiske vilkår, inden for rammerne af en antidumpingundersøgelse.